CELEX: 31975R3025
Language: el
Date: 1975-11-17 00:00:00
Title: Κανονισμός (ΕΟΚ) αριθ. 3025/75 τής Επιτροπής τής 17ης Νοεμβρίου 1975 περί τροποποιήσεως τού κανονισμού (ΕΟΚ) αριθ. 1470/68 τής Επιτροπής «περί τής λήψεως καί αναγωγής δειγμάτων καθώς καί τού προσδιορισμού τής περιεκτικότητος τών ελαιούχων σπόρων σέ έλαιο, σέ ξένα σώματα καί σέ υγρασία»

Avis juridique important

|

31975R3025

Κανονισμός (ΕΟΚ) αριθ. 3025/75 τής Επιτροπής τής 17ης Νοεμβρίου 1975 περί τροποποιήσεως τού κανονισμού (ΕΟΚ) αριθ. 1470/68 τής Επιτροπής «περί τής λήψεως καί αναγωγής δειγμάτων καθώς καί τού προσδιορισμού τής περιεκτικότητος τών ελαιούχων σπόρων σέ έλαιο, σέ ξένα σώματα καί σέ υγρασία»  

Επίσημη Εφημερίδα αριθ. L 300 της 20/11/1975 σ. 0005 - 0007 Φινλανδική ειδική έκδοση: Κεφάλαιο 3 τόμος 6 σ. 0241  Ελληνική ειδική έκδοση: Κεφάλαιο 03 τόμος 14 σ. 0107  Σουηδική ειδική έκδοση: Κεφάλαιο 3 τόμος 6 σ. 0241  Ισπανική ειδική έκδοση: Κεφάλαιο 03 τόμος 9 σ. 0180  Πορτογαλική ειδική έκδοση : Κεφάλαιο 03 τόμος 9 σ. 0180 

++++ΚΑΝΟΝΙΣΜΟΣ ( ΕΟΚ ) αριθ . 3025/75 ΤHΣ ΕΠΙΤΡΟΠΗΣ  της 17ης Νοεμβρίου 1975  περί τροποποιήσεως του κανονισμού ( ΕΟΚ ) αριθ . 1470/68 της Επιτροπής " περί της λήψεως και αναγωγής δειγμάτων καθώς και του προσδιορισμού της περιεκτικότητας των ελαιούχων σπορών σε έλαιο , σε ξένα σώματα και σε υγρασία "  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών , όπως τροποποιήθηκε τελευταία από τον κανονισμό ( ΕΟΚ ) αριθ . 1707/73 ( 2 ) , και ιδίως το άρθρο 26 παράγραφος 3 και το άρθρο 27 παράγραφος 5 ,  τον κανονισμό αριθ . 142/67/ΕΟΚ του Συμβουλίου της 21ης Ιουνίου 1967 περί των επιστροφών κατά την εξαγωγή των κραμβοσπόρων , γογγυλοσπόρων και ηλιανθοσπόρων ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2429/72 ( 4 ) , και ιδίως το άρθρο 6 ,  Εκτιμώντας :  ότι για τον ακριβή προσδιορισμό της περιεκτικότητος των κραμβοσπόρων και γογγυλοσπόρων σε σπόρους Sinapis arvensis , πρέπει να προβλεφθεί κατάλληλη μέθοδος   ότι , για το σκοπό αυτό , συντρέχει λόγος να τροποποιηθεί ο κανονισμός ( ΕΟΚ ) αριθ . 1470/68 της Επιτροπής της 23ης Σεπτεμβρίου 1968 περί της λήψεως και αναγωγής των δειγμάτων καθώς και του προσδιορισμού της περιεκτικότητος των ελαιούχων σπόρων σε έλαιο , σε ξένα σώματα και σε υγρασία ( 5 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2377/74 ( 6 )   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Το κείμενο του άρθρου 1 παράγραφος 1 του κανονισμού ( ΕΟΚ ) αριθ . 1470/68 αντικαθίσταται από το ακόλουθο κείμενο :  " 1 . Με την επιφύλαξη των επομένων παραγράφων , η λήψη δειγμάτων , η αναγωγή των δειγμάτων για το εργαστήριο σε δείγματα για ανάλυση καθώς και ο προσδιορισμός της περιεκτικότητος σε ξένα σώματα και υγρασία , που αναφέρονται στο άρθρο 4 του κανονισμού αριθ . 282/67/ΕΟΚ , στο άρθρο 2 του κανονισμού ( ΕΟΚ ) αριθ . 651/71 και στο άρθρο 33 του κανονισμού ( ΕΟΚ ) αριθ . 1204/72 , πραγματοποιούνται κατά τις μεθόδους που καθορίζονται αντίστοιχα στα παραρτήματα Ι , ΙΙ , ΙΙΙ , ΙV , και IVα του παρόντος κανονισμού . "  Άρθρο 2  Το κείμενο του άρθρου 2 α ) του κανονισμού ( ΕΟΚ ) αριθ . 1470/68 αντικαθίσταται από το ακόλουθο κείμενο :  " 1 . Η διάκριση μεταξύ των σπόρων Sinapis arvensis ( άγριο σινάπι ή λαψάνα ) και των κραμβοσπόρων και γογγυλοσπόρων επιτυγχάνεται με τη χρησιμοποίηση μεγεθυντικού φακού που να δίδει μεγέθυνση μεγαλύτερη ή ίση προς 4 .  2 . Σε περίπτωση αμφιβολίας , η διάκριση που προβλέπεται στην παράγραφο 1 επιτυγχάνεται με τη χρησιμοποίηση της μεθόδου που αναφέρεται στο παράρτημα IVα . "  Άρθρο 3  Ο κανονισμός ( ΕΟΚ ) αριθ . 1470/68 συμπληρώνεται με το παράρτημα IV α ) , του οποίου το κείμενο αναγράφεται στο παράρτημα του παρόντος κανονισμού   Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 17 Νοεμβρίου 1975 .  Για την Επιτροπή  P . J . LARDINOIS  Μέλος της Επιτροπής  ( 1 ) ΕΕ αριθ . 172 της 30 . 9 . 1966 , σ . 3025/66 .  ( 2 ) ΕΕ αριθ . Ν 175 της 29 . 6 . 1973 , σ . 5 .  ( 3 ) ΕΕ αριθ . Ν 125 της 26 . 6 . 1967 , σ . 2461/67 .  ( 4 ) ΕΕ αριθ . Ν 264 της 23 . 11 . 1972 , σ . 1 .  ( 5 ) ΕΕ αριθ . Ν 239 της 28 . 9 . 1968 , σ . 2 .  ( 2 ) ΕΕ αριθ . Ν 254 της 19 . 9 . 1974 , σ . 7 .  ΠΑΡΑΡΤΗΜΑ  " ΠΑΡΑΡΤΗΜΑ IVα  Προσδιορισμός της περιεκτικότητος των κραμβοσπόρων σε σπόρους Sinapis arvensis ( άγριο σινάπι ή λαψάνα )  Χρησιμοποιούμενο υλικό  Αναλυτικός ζυγός .  Κόσκινο με στρογγυλές οπές των 1,8 χιλιοστών .  Διηθητικό χαρτί μη φθορίζον , τύπου χρωματογραφίας .  Διάλυμα ΚΟΗ των 5 % .  Λυχνία υπεριωδών εκπέμπουσα φωτισμόν 365 - 366 n . m .  Κουτιά με κάλυμμα , κατά προτίμηση κουτιά Petri .  Μετρητής πνευματικός ή ηλεκτρονικός .  Τρόπος εργασίας  1 . Η ανάλυση ενεργείται σε τμήμα ακέραιο υποπολλαπλάσιο της ποσότητος κραμβοσπόρων , απαλλαγμένο από ξένα σώματα άλλα εκτός από τους σπόρους Sinapis arvensis .  2 . Δυο δείγματα , που είναι ζυγισμένα με ακρίβεια 0,001 του γραμμαρίου και έχουν βάρος 5 γραμμάρια το καθένα , τοποθετούνται χωριστά στο κόσκινο με τις στρογγυλές οπές των 1,8 χιλιοστών .  Οι σπόροι που διαπερνούν το κόσκινο ζυγίζονται και σημειώνεται το βάρος τους .  3 . Το διηθητικό χαρτί προσαρμόζεται στο σχήμα του πυθμένα των χρησιμοποιουμένων κουτιών και τοποθετείται μέσα σ ' αυτά .  Το διάλυμα του ΚΟΗ 5 % , που παρασκευάζεται κατά τη στιγμή της αναλύσεως , για να μην μετατραπεί σε ανθρακικό , χύνεται στο διηθητικό χαρτί για να το υγράνει .  Η περίσσεια υγρού απομακρύνεται .  4 . Οι σπόροι που περνούν μέσα από το κόσκινο τοποθετούνται στο διηθητικό χαρτί , ενδεχομένως με τη βοήθεια πνευματικού ή ηλεκτρονικού μετρητού και σημειώνεται ο αριθμός τους . Κατά τη διάρκεια της εργασίας αυτής , οι κατεστραμμένοι σπόροι αποβάλλονται , γιατί δύνανται να δημιουργήσουν ανοικτό γαλάζιο φθορισμό .  Μετά την τοποθέτηση των σπόρων , τα κουτιά ( από πλαστικό ) πρέπει να καλυφθούν με τα καλύμματά τους , για να αποφευχθεί η εξάτμιση που θα καθιστούσε τα αποτελέσματα ανακριβή . Αφήνετε να ενεργήσει στους 20 βαθμούς επι 45 λεπτά .  5 . Παρατηρούνται οι σπόροι με λυχνία υπεριωδών , εκπέμπουσα φωτισμόν 365 - 366 n . m .  Μόνο οι σπόροι Sinapis arvensis θα προκαλέσουν την εμφάνιση φωτεινού φθορισμού κιτρινοπρασίνου χρώματος . Οι κραμβόσποροι δεν προκαλούν φθορισμό ( εκτός της εξαιρέσεως που αναφέρθηκε στο σημείο 4 ) .  Οι σπόροι Sinapis arvensis μετρούνται και σημειώνεται ο αριθμός τους .  6 . Υπολογισμός της περιεκτικότητος  των κραμβοσπόρων , σε σπόρους Sinapis arvensis .  α ) Υπολογίζεται το ποσοστό ( S ) σε αριθμό σπόρων Sinapis arvensis σε σχέση με τον αριθμό των σπόρων που τοποθετήθηκαν στο διηθητικό χαρτί .  β ) Εκφράζεται η μάζα ( Κ ) σε γραμμάρια σπόρων Sinapis arvensis στο δείγμα που κρατήθηκε ( 5 γραμμάρια ) , εφαρμόζοντας τον ακόλουθο τύπο :  Βλέπε ΕΕ .  όπου Τ = το βάρος σε γραμμάρια των σπόρων που πέρασαν μέσα από το κόσκινο ( σημείο 2 ) . Η μάζα σε γραμμάρια ( Χ ) των σπόρων Sinapis arvensis που περιλαμβάνονται στο αρχικό δείγμα , υπολογίζεται εφαρμόζοντας τον ακόλουθο τύπο :  Βλέπε ΕΕ .  όπου Μα = η μάζα σε γραμμάρια του αρχικού δείγματος κραμβοσπόρων απαλλαγμένων από σκόνες ( Μ1 ) και ξενα σώματα ( Μ5α + Μ3α ) καταχωρημένου σύμφωνα με το παράρτημα IV . Μ5 = η μάζα του δέιγματος των 5 γραμμαρίων περίπου .  γ ) Προσδιορίζεται το ποσοστό Υ της μάζας σε γραμμάρια ( Χ ) των σπόρων Sinapis arvensis στο αρχικό δείγμα εφαρμόζοντας τον ακόλουθο τύπο :  Βλέπε ΕΕ .  όπου Μ0 = η μάζα σε γραμμάρια της αρχικής ποσότητος δοκιμής .  7 . Οι διατάξεις που αφορούν την επαναληπτικότητα που προβλέπεται στο σημείο 6 περίπτωση 2 του παραρτήματος IV , είναι εφαρμόσιμες . "